વાતાવરણમાં દારૂગોળાની તીવ્ર વાસ પ્રસરેલી હતી. આ ગંધથી એનું માથું ફાટી રહ્યું હતું. આજુબાજુ રહી રહીને ઉઠતા વિસ્ફોટના અવાજોથી એનું હ્રદય ફફડતું હતું. ચોતરફ નિતાંત અને અભેદ્ય અંધકારમાં લોકોની ચિચિયારીઓ વિચિત્ર આભાસ સર્જતી હતી. લોકોની વધારે પડતી ચહલપહલ તેના મનને વિચલિત કરી રહી હતી. સતત ગુંજતા ધડાકાઓએ તેના કાન સુન્ન થઈ ગયા હતા. એ વિચારોના ઘમસાણથી અત્યંત ભીંસ અનુભવઈ રહ્યો હતો. એહ ચીસ જાણે ગળામાં ડૂમો બનીને અટકી ગઈ હતી.